jkorsvik/nowiki_second_scrape_merged huggingface dataset:
Kjørrefjord

Kjørrefjord er ei grend på Lista mellom Farsund og Vanse.
Staten kjøpte en del av Kjørrefjord rundt 1880 og startet Kyrrefjord planteskole, en av landets første. Et formål med etableringen var å bidra til skogreisinga på Lista og omegn, som på den tiden nesten var avskoget. Planteskolen ble drevet av det offentlige fram til 1927, og deretter privat drevet fram til rundt 1940. Kjørrefjordskogen eies i dag av Opplysningsvesenets fond, og skogen er en av de største produsentene av pyntegrønt på Agder.


== Etymologi ==
Navnet kan komme av Kyrrefjord, som betyr «Den stille fjorden».


== Se også ==
Liste over matrikkelgårder på Lista.


== Referanser ==


== Litteratur ==
Kåre Rudjord: Listaboka II - gard og folk, Farsund 1981
Andrej Okunkov

Andrej Jurjevitsj Okunkov (russisk Андрей Юрьевич Окуньков, født 1969) er en russisk matematiker som er kjent for sine arbeider innenfor algebraisk geometri, matematisk fysikk, sannsynlighetsteori og spesielle matematiske funksjoner. 
Okunkov ble utnevnt til professor ved Columbia University i 2010 etter å ha mottatt sin doktorgrad fra universitetet i Moskva i 1995 under veiledning av professor Aleksandr Kirillov. Han har tidligere vært professor ved Princeton University fra 2002 til 2010, assisterende professor ved University of California i Berkeley og instruktør ved University of Chicago. Okunkov mottok Fieldsmedaljen i 2006.


== Referanser ==
Yuan Shu

Yuan Shu (tradisjonell kinesisk: 袁術, forenklet kinesisk: 袁术, pinyin: Yuán Shù, født 155 i Shangshui i dagens Henan i Kina, død 199), også kalt Gonlu (公路) var en av de viktigste krigsherrene i senere del av det østlige Handynasti. Han kom til prominens etter keiserhoffets sammenbrudd i 189. Han var en yngre halvbror av Yuan Shao.
Etter He Jins død slo han ihjel evnukkene som var flyktet fra hovedstaden – han var keiserlig korpskommandant for den keiserlige tigergarde. Senere var han med i koalisjonen mot Dong Zhuo, som ble anført av Shao. Etter koalisjonens oppløsning kom det til konflikt mellom ham og Yuan Shao.Yuan Shu flyktet etter gjentatte nederlag mot Cao Cao og Yuan Shao til Shouchun. Han erklærte seg i 195 til keiser av det kortlivede Cheng-dynastiet, i kraft av det keiserlige jadeseglet som han hadde mottatt fra Sun Ce. Denne erklæringen gjorde ham forhatt blant de øvrige krigsherrene. Hans ekstravagante levemåte og hyans hovmod førte til at mange av hans offiserer deserterte, også Sun Ce. Etter et knusende nederlag mot Cao Caos, Liu Beis og Lu Bus armeer forsøkte Yuan Shu å flykte nordover til Yuan Shao, men han ble syk og søde før han kunne nå frem til halvbroren.


== Referanser ==
Bispegra

Bispegra er et lite avgrenset område på Lund i Kristiansand som er et gårdsbruk med  bygninger og dyrkbar jord. Stedet er sentralt i området på Lund som ellers kalles Kongsgård. Bruket var i ordinær drift som landbrukseiendom frem til rundt 1960 da området gradvis ble bebygget med boliger. Bispegra har grense mot Prestebekken og Kongsgård Allé ved Østre Ringvei.
På bruket var det frem til dette tidspunktet dyrehold med produksjon av bl.a. svinekjøtt, melk og egg. Gårdbruker Theodor Thorkildsen kjøpte bruket i 1929 [1]. I 1837 ble bruket overdradd fra garverieier Robert Major til garverimester James Coward. Mellom bruket og Kongsgårdbukta var det et garveri som var i drift opp til rundt 1975.  Frem til 1965 gikk Kristiansands bygrense langs Kongsgård Allé på dette stedet, og bruket lå i Oddernes kommune.
Nåværende eier av Bispegra, som driver gartneri, forteller i boka "Rusleturer på Valhalla og Kongsgård" om oppveksten her og at det var faren hans som kjøpte bruket i 1929. Ved byggingen av det tidligere Vanførehjemmet rundt 1955 som nå er en del av Sørlandet sykehus ble tomtegrunn ekspropriert fra Bispegra til vei, og i dag er det veistykket kjent som Bispegra.


== Kilder ==
Mæsel, Inger Johanne Munksgaard, Jan Henrik: Rusleturer på Valhalla og Kongsgård Kristiansand 2004, ISBN 8299640423
Belgisk toppdivisjon i fotball 2011–2012

Belgisk toppdivisjon i fotball 2011–2012 var den 109. sesongen siden serien startet. Den begynte 29. juli 2011 og ble avsluttet i mai 2012. De nyopprykkede lagene var Oud-Heverlee Leuven og Mons. Anderlecht ble ligamester.


== Tabell ==
(M) = Mester, (N) =  Nedrykker.


== Klubbinfo ==


== Kilder ==
Resultater de.soccerway.com
David von Krafft

David von Krafft (født 1655 i Hamburg, død 20. september 1724 i Stockholm) var en svensk maler av tysk herkomst. 
Krafft var 20 år gammel da han ble hentet til Sverige av sin onkel, hoffmaleren David Klöcker Ehrenstrahl, som ble hans veilleder. 
Ved hjelp av Ulrika Eleonora den eldre fikk han i 1684 anledning til å reise utenlands. Reisen varte i 12 år. Han var blant annet i Danmark, hvor han utførte portretter av den kongelige familie, i Tyskland, Venezia og Roma. I Roma studerte han en periode ved et kunstakademi opprettet av dronning Christina. 
Ved hjemkomsten i 1696 ble han utnevnt til hoffmaler. I 1719 ble han adlet. 
Blant hans mange portretter kan nevnes portretter av Karl XII samt av Carl Gustaf Armfeldt.


== Referanser ==


== Eksterne lenker ==
(en) David von Krafft – kategori av bilder, video eller lyd på Commons 
(da) David von Krafft på Kunstindeks Danmark / Weilbachs Kunstnerleksikon
(sv) David von Krafft i Konstnärslexikonet Amanda
Jacques Perrier

Jacques Perrier er navnet til flere personer:

Jacques Perrier (basketballspiller) (født 1924) – fransk basketballspiller
Jacques Perrier (langrennsløper) (født 1929) – fransk langrennsløper
Jacques Perrier (biskop) (født 1936) – fransk katolsk biskop
Opponenterna

Opponenterna var en krets av 84 svenske kunstnere som organiserte seg og som i 1885 fremførte krav overfor Konstakademien om modernisering og reformering av selve kunstutdannelsen. Kravene ble avvist og dette ledet til at de i de følgende årene stiftet Konstnärsförbundet.
Blant de kunstnerne som var med var Per Hasselberg, Gusten Lindberg, Ernst Josephson, Carl Larsson, Eugène Jansson, Richard Bergh og Georg Pauli.


== Eksterne lenker ==
Kort om Opponenterna i artikkelen om Konstnärsförbundet i Nordisk familjebok
Richie Faulkner

Richard Ian Faulkner (født 1. januar 1980 i London), er en britisk gitarist.
Faulkner har spilt i band som Dirty Deeds, Voodoo Six, Ace Mafia og Lauren Harris Band. 20. april 2011 ble han utnevnt som erstatter etter K.K. Downing i bandet Judas Priest, og deltar på avskjedsturneen til bandet samme år.
Første opptreden med bandet var 25. mai 2011 på American Idol, hvor bandet spilte «Living After Midnight» og «Breaking the Law» med James Durbin.


== Referanser ==


== Eksterne lenker ==
Offisielt nettsted 
(en) Richie Faulkner – kategori av bilder, video eller lyd på Commons 
(en) Richie Faulkner på Internet Movie Database 
(en) Richie Faulkner på Discogs 
(en) Richie Faulkner på MusicBrainz 
(en) Richie Faulkner på Encyclopaedia Metallum 
(en) Richie Faulkner på AllMusic 
Richie Faulkner på Twitter 
Richie Faulkner på Facebook 
Richie Faulkner på Instagram 
Richie Faulkner på Myspace
Lauren Harris

Lauren Harris (født 6. juli 1984) er en britisk vokalist og skuespiller.
Harris er datter av Iron Maidens bassist Steve Harris. Hun har eget band som har turnert som supportband for Iron Maiden i flere år, samt spilt på festivaler som Download Festival, Heineken Jammin' Festival, Gods of Metal i Italia og Graspop Metal Meeting i Belgia.


== Bandmedlemmer ==


=== Lauren Harris Band ===
Lauren Harris – vokal (2005–2010)
Richie Faulkner – gitar (2005–2010)
Randy Gregg – bassgitar (2005–2010)
Tommy McWilliams – trommer (2005–2008)
Olly Smith – trommer (2008–2010)


=== Six Hour Sundown ===
Lauren Harris – vokal (2010–2012)
Olly Smith – trommer (2010–2012)
Tommy Gentry – gitar (2010–2012)
James Bennet – gitar (2010–2012)
Mitch Witham – bassgitar (2010–2012)


=== Kingdom of I ===
Lauren Harris – vokal (2013)
Shauney Recke – trommer (2013)


== Diskografi ==


=== Lauren Harris Band ===
2008: Calm Before the Storm
2009: Your Turn


=== Six Hour Sundown ===
2011: Jekyll and Hyde


=== Kingdom of I ===
2013: Crying at the Disco


== Filmografi ==
2009: Iron Maiden: Flight 666 … Seg selv
2016: Graft … Grace
2016: The Lonely Road … Maggie
2016: Light … Lara
2016: Longing … Varia
2017: Adrift in Soho …	Myra
2017: Royal Recipes … Stemme
2017: The Interrogation … Agent Emily Clarke
2017: Calling Home … Hotel Staff


== Eksterne lenker ==
(en) Lauren Harris – kategori av bilder, video eller lyd på Commons 
(en) Lauren Harris på Discogs 
(en) Lauren Harris på MusicBrainz 
(en) Lauren Harris på Songkick 
(en) Lauren Harris på Genius — sangtekster 
(en) Lauren Harris på Internet Movie Database 
(en) Lauren Harris hos The Movie Database
Red Rock West

Red Rock West er en amerikansk kriminalthriller fra 1993 regissert av John Dahl. Filmen handler om en ung arbeidssøkende mann som kommer til en liten by der han ved en ren tilfeldighet blir viklet inn i en drapsintrige. Hovedrollen spilles av Nicolas Cage, mens sentrale biroller spilles av Dennis Hopper, J. T. Walsh og Lara Flynn Boyle.


== Handling ==
Michael Williams havner pengelens og deprimert i den søvnige småbyen Red Rock West. Han finner nærmeste bar og blir til sitt sjokk forvekslet med en annen av bartenderen. Bartenderen Wayne tror han er leiemorderen Kyle, som han har lovt 5000 dollar for å ta livet av kona Suzanne. Michael forteller ikke Wayne at han har tatt feil person og tar nølende imot pengene. Deretter oppsøker han parets bolig der han forteller kona Suzanne om Waynes planer. Til sin overraskelse tilbyr hun Michael den dobbelte summen for å ta livet av Wayne. Ting kompliseres ytterligere når den virkelige leiemorderen ankommer byen og Michael må flykte for livet. I tillegg blir Michael romantisk involvert med den mystiske Suzanne.


== Om filmen ==


=== Popularitet og økonomi ===
På grunn av at den ble vist på et svært begrenset antall kinoer, innbrakte den kun $2,5 millioner i USA. Filmen hadde forøvrig USA-premiere på kabel-TV-kanalen HBO.Produksjonskostnadene var på $8 millioner.


=== Anmelderne ===
Filmen ble meget godt mottatt av anmelderne, noe som gjenspeiles i at den har fått så mye som 97 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den 3 av 4 stjerner.Den ble også godt mottatt av de norske anmelderne.


== Rollebesetning ==
Nicolas Cage : Michael Williams
Dennis Hopper : Lyle
Lara Flynn Boyle : Suzanne Brown / Ann McCord
J.T. Walsh : Wayne Brown / Kevin McCord
Timothy Carhart : Deputy Matt Greytack
Dan Shor : Deputy Russ Bowman
Craig Reay : Jim
Vance Johnson : Mr. Johnson
Robert Apel : Howard


== Referanser ==


== Eksterne lenker ==
(en) Red Rock West på Internet Movie Database 
(no) Red Rock West hos Filmfront 
(no) Red Rock West på NRK TV 
(sv) Red Rock West i Svensk Filmdatabas 
(fr) Red Rock West på Allociné 
(nl) Red Rock West på MovieMeter 
(en) Red Rock West på AllMovie 
(en) Red Rock West på Turner Classic Movies 
(en) Red Rock West på Rotten Tomatoes 
(en) Red Rock West på Metacritic
Fjällbacka kirke

Fjällbacka kirke er en  steinkirke i Fjällbacka menighet i Göteborgs stift. Kirken ligger sentralt på et høydedrag i tettstedet Fjällbacka, og er godt synlig fra vidt omkring.


== Kirkebygget ==
Kirken ble bygget tidsrikitg i 1892 i nygotisk stil. Det var et ønske om å bygge en kirke i tre, men med mangelen på tre i området ble dette for dyrt. Valget ble dermed en steinkirke bygget av rød bohusgranit fra området rundt Fjällbacka. Arkitekt var Adrian C. Peterson.
Bygget består av en langkirke, et femsidig smalere kor mot øst og et kirketårn mot vest. Sakristiet er bygget inn i koret, bak en lettvegg. Våpenhuset ligger i nedre del av tårnet.
På kirkens nordøstre side ligger kirkegården som ble innviet i 1907, og utvidet i 1970.


== Eksterne lenker ==
Uppgifter från Riksantikvarieämbetets byggnadsregister
Tanums kulturminnesvårdsprogram om Tanums kyrkor
Slengkjeft

Slengkjeft er en art i gruppen laksesildfisker.
Den er blant de få fiskene som har rød bioluminescens; De fleste byttedyrene dens er ikke i stand til å se rødt lys, noe som gir slengkjeften en «usynlig» lysstråle som den kan bruke på jakt.


== Eksterne lenker ==
(en) Slengkjeft – oversikt og omtale av artene i WORMS-databasen 
(en) Slengkjeft i Global Biodiversity Information Facility 
(en) Slengkjeft hos ITIS 
(en) Slengkjeft hos NCBI 
(en) Kategori:Malacosteus – bilder, video eller lyd på Wikimedia Commons 
(en) Malacosteus niger – galleri av bilder, video eller lyd på Wikimedia Commons 
Malacosteus – detaljert informasjon på Wikispecies 
(en) Malacosteus niger Ayres, 1848 Stoplight loosejaw - FishBase
Serie A 2010–2011

Serie A 2010–11 var den var den 79. sesongen av Serie A. 
Den begynte 28. august 2010 og var ferdig 22. mai 2011. De nyopprykkede lagene var Lecce, Cesena og Brescia Calcio. 
Lagene som rykket ned ved sesongslutt var Sampdoria, Brescia Calcio og Bari.


== Tabell ==
(-3) Bologna ble trukket 3 poeng.


== Lagene ==


== Toppscorere ==


== Referanser ==
Tromsøveggen

«Tromsøveggen», egentlig Mennesker på en strand, er et skulpturalt relieff eller materialbilde av den norske kunstneren Jørleif Uthaug, utført i årene 1959-61. Verket ble opprinnelig bestilt til og montert i en trappegang i det daværende Troms fylkeshus. Da fylkeskommunen skiftet adresse fulgte kunstverket med, og det henger nå på bakveggen i fylkestingssalen.
Arbeidet ble bestilt av byggets arkitekt Jan Inge Hovig. Arbeidet måler 10 x 3 meter, og består av 52 figurer montert på en bakgrunn av kobber.  
Uthaugs biografi Øistein Parmann skriver om verket at «Dekorasjonen har en uanstrengt. relativt naturalistisk karakter med en mann som ser drømmende mot horisonten eller fremtiden, en kvinne og et barn som sammen bærer et fiskegarn, en ung kvinne med en rose, mor og barn, flyvende måker i luften, og på stranden i forgrunnen ligger sten og kork. Det hele gir et bilde av sunn, fri og glad livsutfoldelse. […] Det syrebehandlede kobberet gir en vakker bakgrunn for figurenes mosaikkvirkning, hvor farvene varierer fra de kraftigste og mest lyssterke til vakre varianter av grått.»
Figurene er skåret ut i tre, rammet inn av tynne bånd av kobber og belagt med farvet glass, kork, stein, drivved og netting. Arbeidsredskapene var båndsag, loddebolt, syrer og glasskjærer. Når feltene innenfor figurene var rammet inn av metallbånd, ble de enkelte «rom» fylt med sement, og «ned i sementen la han fargete glasbiter han skar til med glass for figurenes vedkommendde, og natursten og glass når det gjaldt strandfragmentene, mens kobberet ble spart til huden, der ble linjene også brent inn i metallet. Resultatet er en stor grad av stofflighet og variasjon i bruken av virkemidler.»Uthaug hadde opprinnelig tenkt en stilisert flåte av fiskeskuter i bakgrunnen, men kom til at dette ville gjøre verket overlesset, og brukte disse elementene i et annet verk i det samme bygget. 


== Referanser ==
Randolf Arnesen

Randolf Johan Arnesen (født 29. august 1880 i Bergen, død 25. mai 1958 i Oslo) var en norsk politiker og fagforeningsperson.


== Liv og virke ==


=== Bakgrunn ===
Randolf Arnesen var sønn av en buntmaker Arnt J. Arnesen og ble selv utdannet jerndreier. 


=== Fagforeningsmann og politiker ===
Han slo seg som 20-åring ned i Oslo, hvor han ble fagforeningsmann og kommunalpolitiker, og var i en mannsalder en av forbrukerkooperasjonens sentrale skikkelser. 
Han var med på stiftelsen av Norges Socialdemokratiske Ungdomsforbund sommeren 1903 og ble valgt til forbundets første nestformann. Da den valgte lederen, blikkenslager Carl Øien reiste hjem til Ålesund etter den store bybrannen i januar året etter, var Arnesen i realiteten formann, og ble valgt til dette senere samme året. Han var formann fram til 1905 og ble sekretær i Det norske Arbeiderparti 1911. 
I nesten 30 år – fra 1919 til 1948 – var han sekretær i Norges Kooperative Landsforening og like lenge redaktør for medlemsbladet Kooperatøren. Arnesen hadde en rekke offentlige verv, han satt bl.a. i Oslo bystyre 1910-34 og var medlem av Oslo boligråd 1913-34 (formann 1928-31), og formann i Bislett kooperative boligforening. Fra 1927 var han formann for Østkantutstillingen. 
I tillegg til sin skribentvirksomhet i Kooperatøren som naturlig nok var allsidig og omfattende gjennom hans lange redaktørtid, skrev Arnesen flere bøker om kooperasjonen, blant annet Kooperasjonen i raske trekk, Kooperative retningslinjer, Forbrukernes makt og Tillitsmannen og kooperasjonen.
Randolf Arnesen var først og fremst kooperatør, det var forbrukerkooperasjonen som gjennom hele livet sto hans hjerte nærmest og det er dette det meste av hans skriftlige produksjon kretser rundt. Men han berører også andre emner, og var ikke minst opptatt av boligsaken. Han var en krass motstander av «skyskrapere» og kaserner og tilhenger av småhus¬bebyggelse. Selv om han aksepterte at man i byene må bygge leiegårder, mente han at disse burde være små – helst ikke mer enn tre etasjer: «Ungene skal ha et hjem. Et barndomshjem hvor de kan tumle seg i lek og løyer, både i og utenfor huset.»
Han mottok i 1956 St. Hallvard-medaljen, som en i den første gruppen av mottakere.


== Referanser ==
Preben Krag

Preben Kielland Krag (født 29. februar 1912, død 29. januar 1980) var en prisbelønt norsk arkitekt, kjent fra samarbeidet med Jens Selmer (1911-95) fra etterkrigstidens boligbygging i Oslo.  Etter utdanningen drev han egen praksis fra 1944 i samarbeid med kona Gynt Krag, såvel som kontoret Selmer & Krag med Jens Selmer, mens tremenningen Herman Krag (1920-82) var assistent et par år. Faren var forfatteren Vilhelm Krag (1871-1933).


== Premier ==
1. premie i konkurransen om Paléhotellet i Fred Olsens gate 1950 (skrinlagt 1961)
Sundts premie 1956/57 med Jens Selmer for blokkene i Bølerlia (Oslo)
Oslo bys kunstnerpris 1980 med Jens Selmer


== Referanser ==
Plötzensee

Plötzensee er en innsjø i Berlin i Tyskland med et areal på 7,7 ha og et dyp på opp til 5,5 meter. Innsjøen ligger i parken Rehberge, som før var en del av Wedding (i dag en del av bydelen Mitte).

Navnet Plötzensee kommer av Plötze er et tysk navn på fisken mort, som yngler i innsjøen. Innsjøen er i en rekke av sjøer som strekker seg fra nordøst til Spreedalen, dannet etter siste istid. Frem til 1443 hadde klostret St. Marien i Spandau rettene til innsjøen, men disse ble overtatt av Preussen. I 1817 kjøpte byen Berlin innsjøen og leide ut rettene til innbyggere ved strandlinjen og til fiske.
I løpet av årene har det vært bygd flere anlegg for fritidsaktiviteter ved innsjøen, bl.a. en offentlig strand.


== Se også ==
Plötzensee (fengsel)
Plötzensee (minnesmerke)
Plötzensee (strøk)


== Eksterne lenker ==
(en) Plötzensee – kategori av bilder, video eller lyd på Commons 
Plötzenseebadet på Berlins liste over kulturminner
Sean Cunningham

Sean Cunningham (født 24. januar 1993) er en amerikansk fotballspiller. Han spilte for Molde Fotballklubb. Cunningham var på utlån til Stabæk Fotball i 2012-sesongen. Han kom til Molde før 2011-sesongen etter å ha blitt hentet av Moldes nye manager Ole Gunnar Solskjær.
Han var på prøvespill i Molde under deler av sesongoppkjøringen til 2011-sesongen før han skrev kontrakt med Molde på sin 18-årsdag. Han er en forsvarsspiller, og var en bekjent av Joshua Gatt som også ble hentet av Molde før 2011-sesongen.


== Referanser ==


== Eksterne lenker ==
(en) Sean Cunningham – Soccerway
Vitenskapsåret 1995

Vitenskapsåret 1995 er en oversikt over hendelser, prisvinnere, fødte og avdøde personer med tilknytning til vitenskap i 1995.


== Hendelser ==


=== Astronomi og romfart ===
24. januar – Den svenske forskningssatellitten Astrid skytes ut fra en rakettbase i Plesetsk i Russland.
Februar: Project Phoenix begynner leter etter utenomjordisk transmisjoner ved bruk av Parkes radioteleskop i New South Wales, Australia, det største teleskopet på den sørlig halvkule.
22. mars – Kosmonauten Valeri Polyakov lander på jorden etter å ha tilbrakt mer tid enn noen annen i rommet, 438 dager.
15. april – Det inntreffer en partiell måneformørkelse.
6. oktober: 51 Pegasi b: Michel Mayor og Didier Queloz ved Université de Genève ved Observatoire de Haute-Provence offentliggjør i Nature den første definitive påvisning av en eksoplanet i bane rundt en ordinær hovedseriestjerne (51 Pegasi).
25. oktober – En total solformørkelse er synlig fra jorden i Sør-Asia og Stillehavet.
"Big Ear" ("store øre") ved Ohio State University Radio Observatory avslutter sitt fulltids radioundersøkelse (SETI), etter å ha vært i kontinuerlig drift i 22 år fra begynnelsen i 1973.
Asteroide 6349 blir oppdaget av Masahiro Koishikawa.


=== Biologi ===
Genomet Haemophilus influenzae er det første genomet til  en fri levende organisme som blir sekvensert.


=== Informatikk ===
23. mai – Programmeringsspråket Java blir offentlig kjent.


=== Medisin ===
20. januar – Medarbeidere ved National Institutes of Health offentliggjør vellykkede kliniske tester av forbyggende behandling av sickelcelleanemi.


=== Meteorologi ===


=== Nevrologisk vitenskap ===
RELN-genet og reelinproteinet blir oppdaget av Gabriella D'Arcangelo og hennes kollegaer, noe som løser mysteriet bak dannelsen av " inverterte lag i hjernebarken" i hjernen på reeler (mutante mus), og fører til en stor mengde forskning på hvilken rolle reelin har i den nevrologiske utviklingen.


=== Psykologi ===
Elizabeth Loftus beskriver 'Lost in the mall technique' om konfabulasjon.


== Prisvinner ==
Bigsbymedaljen: Andrew Benjamin Smith
Copleymedaljen: Frank Fenner
Davymedaljen: Malcolm Green
De Morgan-medaljen: Walter Kurt Hayman
Göran Gustafssonpriset:
Molekylær biologi: Bernt-Eric Uhlin
Fysikk: Pär Omling
Kjemi: Gunnar von Heijne
Matematikk: Bo Berndtsson
Medisin: Björn Dahlbäck
Nobelprisen:Fysikk: Martin L. Perl och Frederick Reines
Kjemi: Paul J Crutzen, Mario J Molina og F Sherwood Rowland
Fysiologi/Medisin: Edward B Lewis, Christiane Nüsslein-Volhard og Eric F Wieschaus
Polhemsprisen: Håkan Lans
Steeleprisen: Edward Nelson, Jean-Pierre Serre og John Tate
Turingprisen: Manuel Blum
Wollastonmedaljen: George Patrick Leonard Walker


== Fødsler ==


== Dødsfall ==
30. januar - Gerald Durrell, britisk miljøverner (født 1925)
2. april - Hannes Alfvén, svensk astrofysiker  (født 1908)
23. juni - Jonas Salk,  amerikansk medisinsk forsker, opphavsmannen til den første poliovaksinen (født 1914)


== Referanser ==
Juan María Bordaberry

Juan María Bordaberry Arocena (født 17. juni 1928 i Montevideo, død 17. juli 2011 samme sted) var en uruguayansk politiker og sittende president fra 1. mars 1972 og frem til han ble avsatt i et statskupp i 1976.Det har i ettertid kommet frem at Bordaberry vant presidentvalget i 1972 på grunn av betydelig valgfusk. I 1973 oppløste Bordaberry den uruguayanske nasjonalforsamlingen og uenigheter med militæret førte til at han ble styrtet fra makten i 1976, før hans opprinnelige perioden som president var utløpt. Den 23. januar 2007, ble Bordaberry innlagt på sykehus i Montevideo med alvorlige pusteproblemer. På grunn av hans helseproblemer ble det beordret at Bordaberry skulle sone resten av straffen for brudd på menneskerettigheter, i husarrest. Den 17. juli 2011, døde Bordaberry i hans eget hjem, da han var 83 år gammel. Han hadde vært plaget av pusteproblemer og andre sykdommer i lengre tid.


== Referanser ==